Diari Oficial de la Generalitat Valenciana


Sumari del DOGV 3105, del 22-10-1997 (1997/10777)

ORDRE de 29 de setembre de 1997, de la Conselleria de Cultura, Educació i Ciència, per la qual s'amplia el termini per l'aportació de documents i justificants per part dels beneficiaris de la concessió d'ajudes establertes per la restauració i recuperació del toc manual de campanes a la Comunitat Valenciana en virtut de l'Ordre d'1 de juliol de 1997, DOGV de 7 de juliol de 1997.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3105

Data del DOGV
:   22-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10518


Organisme emissor
:   Conselleria de Cultura, Educació i Ciència

Tipus de document
:   Ordre

3539 ORDRE de 29 de setembre de 1997, de la Conselleria de Cultura, Educació i Ciència, per la qual s'amplia el termini per l'aportació de documents i justificants per part dels beneficiaris de la concessió d'ajudes establertes per la restauració i recuperació del toc manual de campanes a la Comunitat Valenciana en virtut de l'Ordre d'1 de juliol de 1997, DOGV de 7 de juliol de 1997. [97/X10974]
  
Per l'Ordre d'1 de juliol de 1997, publicada en el DOGV de 7 de juliol de 1997, es va convocar un concurs públic per la concessió d'ajudes per la restauració i recuperació del toc manual de campanes a la Comunitat Valenciana.
  
La disposició final primera de l'esmentada ordre delegava en la directora general de Patrimoni Artístic la facultat de concedir aquestes ajudes així com la de dictar les resolucions que foren necessàries per al desplegament i l'execució de la dita ordre.
  
Amb data d'avui, la directora general de Patrimoni Artístic, de conformitat amb la base setena, ha resolt l'adjudicació d'aquestes ajudes als beneficiaris que reunien els requisits tècnics previstos d'acord amb els criteris de prioritat establerts per l'ordre.
  
La base octava epígraf A estableix el termini i la forma de justificació per part del beneficiari del compliment de la finalitat per la qual es va concedir la subvenció i de l'aplicació dels fons percebuts.
  
Vista la impossibilitat material de realitzar les obres pel retard de la publicació, justificar les despeses i aportar la documentació acreditativa del compliment en el termini previst en la base octava epígraf A, termini que expirava el 30 de setembre de 1997, les peticions d'ampliació de terminis per part dels interessats i atenent una consecució més eficaç dels objectius marcats per l'ordre originària, fent ús de les facultats conferides per l'art. 35 de la llei 5/l983, de 30 de desembre, del Govern Valencià,
  
ORDENE
  
Primer
  
El termini per presentar la documentació esmentada en la base octava epígraf A, que expirava el 30 de setembre de 1997 s'amplia fins el 15 de novembre de 1997 inclòs.
  
Segon
  
La no presentació de l'esmentada documentació en el termini indicat anteriorment suposarà automàticament la pèrdua del dret a cobrar la subvenció concedida.
  
DISPOSICIONS FINALS
  
Primera
  
Aquesta ordre entrarà en vigor el mateix dia en què ha estat adoptada, sense perjudici de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, s'hi podrà interposar un recurs contenciós administratiu, en el termini de dos mesos, comptadors des de l'endemà de la comunicació de aquesta resolució, davant la Sala Contenciosa Administrativa del Tribunal Superior de Justícia de la Comunitat Valenciana.
  
La interposició del recurs requerirà la comunicació prèvia per part del recurrent a la Conselleria de Cultura, Educació i Ciència.
  
Tot això d'acord amb els articles 57 i 58 de la Llei Reguladora de la Jurisdicció Contenciosa Administrativa de 27 de desembre de 1956 i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 de setembre de 1997
  
El conseller de Cultura, Educació i Ciència,